
^AA  endte  da  den   mørke  Tid, 
^  Om   hvilken   Daniel   fortalte, 
Da  Mulmet  Himmellyset  kvalte, 
Og   kun  til   Løgn   man  satte  Lid, 
I    hvilken   Himlen   var  tillukket, 
Og    Kirkens   Lys  var   rent  udslukket. 
Og   Præstedom,   Prophet  og   Seer, 
Blandt  Verdens  Børn  ej   fandtes  mer. 

Men   nu  er  Retten   atter  sat 
Paa   Jorderig    med   Himmelmagten, 
Alt  efter  Evangeli-Pagten. 
Og   Lyset  kom   i  Tidens  Nat. 
Den   Gamle  ud   af  Dages   Rige, 
Oprettes  nu,  trods  Helveds   Krige 
Og  Mørkets  Hævn  og   Præstelist, 
Paa  Sandhedsklippen   Jesus   Kris. 

c  FRED 

Medens  disse  Linier  skrives,  er  Meddelelsen  om  Japans  Kapi- 
tulation indløbet,  og  alle  andre  Følelser  maa  vige  for  denne  ene: 
Freden  er  en  Kendsgerning.  Vi  føler  stor  og  dyb  Taknemmelig- 
hed over,  at  de  vanvittige  Ødelæggelser  nu  hører  op.  Vi  mindes 
med  Ærbødighed  de  uhyre  Ofre  af  Menneskeliv,  som  de  for- 
enede Nationer  har  maattet  ofre  for  at  knuse  det  nazistiske 
Voldsherredømme.  Menneskerettighederne  maa  nu  atter  sættes 
i  Højsædet.  Vi  er  specielt  lykkelige  over,  at  vore  mange  ame- 
rikanske Brødre  nu  forskaanes  for  yderligere  Krigshandlinger 
mod  en  grum  Fjende  som  den  japanske. 

Indenfor  Kirken  er  der  ogsaa  sket  store  Begivenheder  i  de 
sidste  seks  Aar,  i  Maj  i  Aar  døde  Præsident  Grant,  og  George 
Albert  Smith  efterfulgte  ham  som  Kirkens  øverste  Leder.  Den 
bedste  Maade  vi  kan  fejre  Freden  paa  er  ved  at  holde  Kirkens 
Standard  højt  og  bringe  vort  Liv  i  Overensstemmelse  med  Evan- 
geliets Forskrifter.  Gør  vi  det,  er  vi  Mennesker,  der  elsker  Livet 
og  alt  levende,  som  søger  Udvikling  og  Lærdom,  og  som  i 
Hjerterne  har  Loven  skrevet. 

Men  trods  Fred  og  Glæde  vil  Profetierne  i  de  hellige  Skrifter 
dog  opfyldes,  da  der  endnu  mangler  en  Del  i  saa  Henseende.  Vi 
kender  dem  alle  og  ved,  at  denne  Kundskab  er  en  Opfordring  til 
os  om  at  holde  ud  og  have  Opmærksomheden  henvendt  paa 
Tegnene  for  Kristi  herlige  andet  Komme.  Kristus  vil  komme  til 
sin  Kirke,  og  dens  Præstedømme  vil  derfor  komme  til  at  indtage 
en  vigtig  Plads  ved  denne  Tid.  Og  da  kommer  den  virkelige  Fred, 
naar  Kongernes  Konge  og  Herrernes  Herre  retmæssigt  overtager 
Besiddelsen  af  denne  vor  forpinte  og  plagede  Jord.  Derfor  lad 
hver  Mand  beskikke  sit  Hus  og  tjene  Herren  af  al  Magt,  saa  at 
vi  er  rede,  naar  Raabet  lyder,  ja  rede  til  at  følge  Kirken  i  alle 
Forhold.  Store  Begivenheder  er  nær  for  Haanden;  lad  os  agte 
paa  Kirkens  Raad  og  Lærdomme.  Lad  os  aldrig  tvivle,  aldrig 
tabe  Modet,  selv  om  det  af  og  til  kan  se  sort  ud.  Dette  Værk  er 
Herrens  Værk,  solidere  Grund  at  bygge  paa  har  ingen  Mennesker. 
Herren  lever.  Hans  Profeter  er  her  paa  Jorden  i  Dag.  Lyt  til 
med  aabne  Sanser.  / 

GUDS   PERSONLIGHED 

af  Ældste   Matthias   F.  Cowley. 


Den  almindelige  Ide  om  Guddommen,  ©om  den  kristne  Ver- 
den har  antaget,  er  denne:  ,.At  Gud  er  uden  Legeme,  Dele  eller 
menneskelige  Tilbøjeligheder."  De  sidste  Dages  Hellige  ved 
derimod,  at  vor  himmelske  Fader  har  et  Legeme  af  Kød  og 
Ben,  og  at  vi  som  Mennesker  er  skabt  i  hans  Billede.  Denne 
Tro  er  baseret  pa^  Aabenbaring  fra  Gud  til  Menneskene  baade 
i  gamle  Dage  og  i  den  sidste  Tid.  Der  findes  ingen  Modsigelse 
hos  de  gamle  Profeter.  Gud  sagde:  .,Kom.  lad  os  gøre  et  Men- 
neske i  vort  Billede,  efter  vor  Lignelse  —  —  og  Gud  skabte 
Mennesket  i  sit  eget  Billede,  ja.  efter  sin  egen  Lignelse  skabte 
han  ham.  Mand  og  Kvinde  skabte  han  dem."  —  L  Mos.  1:  26. 

Nogle  forklarer,  at  denne  Skabelse  bare  skal  forstaas  paa 
en  moralsk  Maade;  men  en  saadan  Tanke  har  ingen  Bund 
hverken  i  det  allerede  citerede  Skriftsted  eller  i  noget  andet. 
Derimod  er  Skrifterne  fulde  af  Beviiser  om.  at  Mennesket  i 
Virkeligheden  blev  skabt  i  dets  Skabers  Billede.  Vi  læser  om 
de  gamle  Patriarker,  som  talte  med  Gud  Ansigt  til  Ansigt,  og 
dette  kunde  umuligt  lade  sig  gøre.  om  Gud  er  uden  Legeme, 
Dele  eller  Tilbøjeligheder.  Det  ny  Testamente  er  ligeledes  fuld 
af  Beviser  om.  at  vor  Paastand  er  fuldstændig  rigtig.  ,,Den, 
som  har  set  mig,  har  set  Faderen,"  sagde  Kristus.  Den  samme 
Kristus  laa  i  Bøn  til  sin  Fader,  hvilket  beviser,  at  disse  to 
Personer  er  helt  adskilt  fra  hverandre,  en  Lærdom,  som  kun 
de  Sidste  Dages  Hellige  bekender  deres  Tro  paa,  og  hvilken 
Sandhed  kom  til  disse  ved  Aabenbaring  gennem  Profeten 
Joseph  Smiths  største  Lærdomme.  Da  Stefaous  blev  stenet, 
siges  det:  ..At  han  saa  .Jesus  staaende  ved  Guds  højre  Haand." 
Paulus  siger:  „Ved  Guds  Naade  —  skulde  vi  se  frem  lil  det 
salige  Haab  og  Aabenbarelse  af  den  store  Guds  og  vor  Frel- 
ser Jesu  Kristi  Herlighed."  En  saadan  Aabenbaring  af  en 
legemsløs  Gud  kan  umulig  ske.  Alt  dette  overbeviser  os  om, 
at  Gud  har  et  Legeme  af  Kød  og  Ben, 

Den  storartede  Aabenbaring.  som  Joseph  Smith  modtog  fra 
Faderen  og  Sønnen  beskiiver  han  paa  følgende  Maade:  ,,0g 
jeg  saa  to   Personer,   hvis  Herlighed   overgik   al  Beskrivelse, 

136 


Hvad  I  ikke  have  gjort  ..  . 


„Sandelig,  siger  jeg  eder:  Hvad  I  ikke  have 
gjort  imod  een  af  disse  mindste,  have  I  heller 
ililke  gjort  imod  mig." 

En  af  de  Ting,  man  lægger  Mærke  til  i  Bibelen  er,  at  saa 
mange  kommer  under  Fordømmelse,  fordi  de  ikke  har  talt, 
fordi  de  ikke  har  handlet,  fordi  de  ikke  har  gjort  noget.  Det 
er  mærkværdigt,  Jesus  skulde  have  brugt  netop  de  Ord,  som 
anføres,  i  Beskrivelse  af  Dommen.  Har  De  lagt  Mærke  til, 
hvem  det  er,  der  er  paa  den  højre  Side,  og  hvem  der  er  paa 
den  venstre?  De  paa  den  høje  Side  er  dem.  der  gjorde  noget  — 
som  mættede  de  hungrige,  gav  et  Bæger  koldt  Vand  til  den 
tørstige,  klædte  de  nøgne,  besøgte  dem,  der  var  syge  og  i 
Fængsel  —  der  udrettede  noget  for  deres  Medmennesker.  Der 
henvises  ikke  til  Gerninger  af  nogen  anden  Slags. 

Hvem  er  paa  den  venstre  Side?  Ikke  Forbrydere  i  Ordets 
almindelige  Betydning.  Der  siges  intet  om,  at  de  havde  været 
absolut  ugudelige  eller  onde.  Det  er  simpelthen  dem,  der  ikke 
gjorde  noget.  De  er  fordømt,  fordi  de  ikke  udrettede  noget, 
for  ikke  at  have  gjort  noget  som  helst. 

I  Historien  om  Manden,  der  rejste  fra  Jerusalem  til  Jeriko 
og  paa  Vejen  blev  overfaldet  af  Røvere,  der  slog  ham,  (og  hans 
Klæder  og  lod  ham  ligge  paa  Vejen  halv^død,  kommer  der  en 
Præst  forbi  og  ligeledes  en  Levit.  Hvad  gør  de?  Intet.  De  be- 
røver ham  ikke  for  den  sidste  Eest  af  Klæder.  De  slaar  ham 
ikke  eller  gør  ham  nogen  anden  Fortræd.  De  gaar  simpelthen 
forbi  paa  den  anden  Side  af  Vejen  og  lader  ham  ligge,  og  dog 
er  der  ingen  i  hele  Biblen,  der  bliver  mere  bitterligt  fordømt 
af  Folk  i  Dag  end  disse  to. 

Vi  mindes  et  af  Kiplings  Digte,  kaldet  ..Tomlinson"'.  Tom- 
linson  dør  og  kommer  i  den  anden  Verden,  men  bliver  ikke 
modtaget  nogen  Steder.  Der  ei-  ingen  Adgang  for  ham  hverken 

staaende  over  mig  i  Luften.  Den  ene  af  disse  pegede  paa  den 
anden  sigende:  „Dette  er  min  elskelige  Søn.  Hør  ham." 

For  dette  Vidnesbyrd  gav  Joseph  Smitih  sit  Liv.  Han  havde 
eet  Faderen  og  Sønnen,  og  dette  kunde  han  ikke  fornægte. 

her  eller  der.  Hvorfor?  Der  er  ikke  saa  meget  ved  ham.  at  han 
kan  blive  frelst  eller  fordømt.  Han  er  blot  en  Skygge,  et  Ekko 
af  andre  Menneskers  gode  eller  onde  Grerninger.  Og  saa  bliver 
han  sendt  tilbage  til  sit  Hus  i  London  for  at  se,  om  han  kan 
Ildvikle  sin  Personlighed  nok,  saa  det  er  Ulejligheden  værd 
at  gøre  noget  ved  ham,  enten  i  en  god  eller  daarlig  Verden. 

Hvor  meget  ondt  sker  der  ikke  Personer,  Ideer,  Foretagen- 
der, ja  store  Bevægelser  i  Verden,  blot  fordi  saa  mange  tier 
stille,  som  ikke  taler  for  at  forsvare  Ret  og  Retfærdighed,  som 
ikke  har  Frimodighed  nok  til  at  bære  Byrden  af  Opposition  og 
Ugunst.  Folk  er  altid  villige  til  at  deltage  i  et  Foretagendes 
Siikces.  Men  skal  Verden  gaa  fremad,  skal  Ret,  Sandhed  og 
Kærlighed  sejre,  maa  der  findes  Mennesker,  der  er  villige  til 
at  arbejde,  til  at  bære  Byrder,  til  at  kæmpe  for  Sagen  i  Be- 
gyndelsen, naar  den  er  svag,  og  hjælpe  den  frem  til  Sejren. 

Naar  Religionen  staar  svagt  i  Dag,  er  det  ikke  fordi  den  ikke 
har  vundet  Sejren  paa  hver  eneste  Slagmark  af  Videnskab, 
Historie  og  Kritik.  Grunden  er  de  Tusinder  af  Mennesker,  som 
er  ligegyldige,  som  ikke  taler,  som  ikke  handler,  som  ikke 
udretter  noget.  Den  Fordømmelse,  som  Titusinder  af  Menne- 
sker gaar  i  Møde  er:  ..Hvad  I  ikke  have  gjort.*' 

Efteraarskonferenceme. 

Efteraarets  Distriktskonferencer  vil  blive  afholdt  saaledes: 

København 21  —  24  September 

Esbjerg 5 — 8     Oktober 

Aarhus 12 — 15  Oktober 

Aalborg 19—22  Oktober 

Odense 28—29  Oktober 

Vi  haaber,  at  disse  Konferencer  maa  blive  bedre  og  større 
end  nogensinde  før.  Tilrettelæg  Arbejdet  nu,  saa  at  Resultatet 
vil  vise  sig  ved  fyldte  Møder.  Inviter  alle  Kirkens  Venner  og 
Bekendte  med.  Lad  det  være  en  Æressag  for  os  alle,  at  faa 
mindst  een  Ven  med.  Vi  haaber  ogsaa,  at  alle  Søskende  fra 
Distrikternes  forskellige  Grene  vil  være  til  Stede.  Gør  Konfe- 
rencesøndagen behagelig  for  alle  vore  tilrejsende  Gæster. 

Orson   B.  West 

Missionspræsident. 

Konference  paa  Filippinerne. 

Mormonsoldater  afholder  det  første  Fællesmøde  paa  Øerne. 

Nedenstaaende  Brev  blev  modtaget  af  de 
Sidste  Dages  Helliges  Soldaterkomité  i  Salt 
Lake  City  fra  Feltpræist  Reuben  E.  Curtis  ved 
de  væbnede  S'lyrker  paa  Filippinerne  og  giver 
en  Skildring  af  den  første  Konference  af  Sid- 
ste Dages  Hellige,  som  antagelig  er  blevet  af- 
holdt der. 

Kære   Brødre! 

Det  er  en  Glæde  at  kunne  give  Dem  en  Rapport  om  de  for- 
skellige Gruppelederes  Virksomhed  paa  Filippinerne.  Den  Vis- 
dom og  det  Fremsyn,  der  fik  Kirkens  Autoriteter  til  at  danne 
den  Slags  Organisationer  blandt  de  væbnede  Styrker  kom  klart 
til  Syne  allerede  paa  et  tidligt  Tidspunkt.  Medens  Kampene  frem- 
deles rasede,  begyndte  der  at  gøre  sig  Tegn  gældende  i  de 
bageste  Linier,  som  et  Slags  magisk  Avertissement,  om  de  Sid- 
ste Dages  Helliges  Møder.  Paa  kort  Tid  var  ni  aktive  Gmpper 
i  Virksomhed  paa  strategiske  Punkter,  og  Mænd  fra  Hær, 
Luft  og  Flaade  fandt  Vejen  til  disse  Steder,  og  Tilslutningen 
voksede.  Ved  en  vis  Lejlighed  rejste  jeg  til  en  isoleret  Del  af 
Øerne  for  at  besøge  en  Bataillon,  der  var  ved  at  hugge  Ma- 
hogni. Der  var  ingen  Vej,  der  førte  til  Stedet,  den  eneste  Ad- 
gang ver  med  Baad.  Medens  jeg  var  der,  fandt  jeg  tolv  Med- 
lemmer ai  Kirken,  som  ikke  havde  haft  Anledning  til  at  være 
til  Stede  ved  et  Nadvermøde  i  fra  et  til  tre  Aar.  Vi  holdt  et 
Møde  og  organiserede  en  Gruppe.  Der  kan  ikke  siges  for  me- 
get om  denne  Ungdom,  der  giver  saa  megen  af  deres  Tid  og 
deres  Arbejdskraft  i  dette  store  Arbejde. 

Feltpræst  Marsden  Durham  og  jeg  besøgte  disse  forskellig© 
Grupper  og  foreslog  at  afholde  en  Konference.  Vi  blev  mod- 
taget med  Begejstring,  og  et  storartet  Samarbejde  begyndte. 
Konferencen  blev  afholdt  Søndag  den  18.  Februar  i  „Palmer- 
nes Kapel"  ved  Kysten.  172  tjenstgørende  (indbefattet  tre  Sø- 
stre) deltog  i  Konferencen  fra  alle  Dele  af  Øen,  mange  havde 
rejst  ca.  40  km.  Vejret  var  ideelt,  det  var  den  første  Søndag  i 
seks  Uger,  hvor  det  ikke  regnede.  Dagen  før  Konferencen  mod- 
tog jeg  150  Eksemplarer  af  „Improvement  Era".  Maaske  faar 
jeg  aldrig  at  vide,  hvorfor  saa  mange  blev  sendt  netop  saa  be- 

lejligt.  Jeg  havde  aldrig  tidligere  modtaget  mere  end  to  Dusin 
ad  Gangen.  De  blev  uddelt  og  modtaget  med  Glæde.  Det  var  et 
inspirerende  Syn  at  se  en  saa  stor  Gruppe  rene,  unge  Mænd  i 
Besiddelse  af  Guds  Præstedømme  og  med  et  Vidnesbyrd  i 
deres  Hjerter  om  Evangeliet  mødes  sammen  saa  langt  hjemme- 
fra til  Gudstjeneste  og  synge  de  gamle  velkendte  Sange.  Vi 
følte  alle  de  stænke  Baand,  der  bandt  os  til  vore  kære,  som 
vi  var  skilt  fra  med  saa  niange  Mil.  Vidste,  at  de  ogsaa  var 
forsamlet  og  sang  de  samme  Sange  til  Lov  og  Pris  og  bad 
for  vor  Sikkerhed  og  snarlige  Hjemkomst.  Deres  Tro  giver  os 
Styrke  til  at  udføre  vort  „Job"  og  møde  de  Strabadser,  som 
vi  ved.  vi  maa  igennem,  før  dette  „Job"  er  udført.  Fem  Grappe- 
--ledere  blev  udtaget  til  at  være  Talere.  Jeg  tror  ikke,  der  fin- 
des en  anden  Kirke  i  Verden,  som  paa  maa  og  faa  kunde  vælge 
unge  Mænd.  der  kunde  staa  foran  en  Forsamling  og  give  saa 
inderlige  og  inspirerende  Taler,  som  vi  lyttede  til  den  Dag. 
Dette  er  i  sig  selv  et  mægtigt  Bevis  paa  Guddommeligheden  af 
vort  Arbejde  og  en  Demonstration  af  de  Velsignelser  og  den 
Vækst,  som  vi  hver  især  modtager  gennem  Evangeliet. 

Feltpræst  Eeuben  E.  Curtis  præsiderede  over  Konferencen, 
der  blev  aabnet  med  Sangen:  „Lad  os  sjmge  om  vor  Frelse". 
Ældste  James  Grasse  fra  Wyoming  holdt  Bøn,  hvorefter  For- 
samlingen sang:  „Hav  Tajk  for  Profeten,  du  sendte".  Feltpræst 
Marsden  Durham  fra  Salt  Lake  City  forklarede  den  virkelige 
Mening  med  Nadveren  og  henledte  vor  Opmærksomhed  paa 
Ansvaret  ved  at  deltage  i  den.  Vor  Nadversang  var:  .,0,  hvil- 
ken Kærlighed",  og  Nadveren  blev  administreret  af  Ældsterne 
Clarence  Moss  fra  St.  George,  Utah  og  Claronce  Hateh  fra 
Los  Angelos.  Malvin  Artly,  der  var  blevet  døbt,  efter  at  han 
var  kommet  til  Øerne  fra  Pensylvanien,  spillede  to  nydelige 
Violinuddrag.  Ældste  Clyde  H.  Pomeroy  fra  Mesa,  Arizona, 
var  første  Taler.  Han  fortalte  om  alle  de  Anledninger,  han 
havde  haft  i  Hæren  til  at  fortælle  om  Evangeliet.  Han  sagde, 
han  havde  forklaret  Evangeliet  i  tilfældige  Diskussioner,  i 
Samtaler  med  Venner  og  Bekendte,  og  til  Soldater,  naar  de 
havde  samlet  sig  i  Teltene  om  Aftenen.  Han  sagde,  at  han 
havde  større  Muligheder  og  rigere  Erfaringer  i  Hæren  end  i 
Missionsmarken.  Han  fortalte,  hvordan  ., Verden"  begyndte  at 
modtage  Mormonerne  som  normale  Mennesker  og  advarede  os 

mod  al  sænke  vor  Standard  for  at  møde  deres  i  vor  Iver  efter 
at  blive  akcepteret  i  Verden. 

Ældste  Enos  J.  Carlsen  fra  Logan  viste,  hvordan  Gud  leder 
enhver  Soldats  Handlinger  og  Tanker,  som  søger  ham  og  hans 
Hjælp,  og  fremholdt  at  medens  mange  Sandheder  og  gode  Lær- 
domme er  tilgængelige  i  alle  sekteriske  Kirker,  saa  omfatter 
Jesu  Kristi  Kirke  af  Sidste  Dages  Hellige  al  Sandhed.  Den 
har  det  gode,  der  findes  i  alle  de  kombinerede  Religioner  i 
Verden  og  desuden  en  Rigdom  af  længst  glemte  Sandheder, 
der  er  gengivet  af  Guds  Profeter  i  vor  egen  Tid. 

Ældste  Don  C.  C.  Kimball  fra  Salt  Lake  City  talte  over 
Emnet:  „Den,  der  har  evigt  Liv,  besidder  enorme  Rigdomme". 
Han  paaviste.  hvordan  store  Mænd  fra  Tidernes  Begyndelse 
havde  søgt  uforgængelige,  ubetalelige  Gaver  fra  Gud.  Han 
sagde,  at  Bibelen  antagelig  var  den  mest  udbredte,  men  mindst 
læste  Bog  i  Verflen,  at  den  var  et  litterært  Skatkammer  med 
Visdom,  for  det  meste  ubrugt  og  tilsidesat  af  Menneskene,  og 
han  citerede  nogle  af  Salomons  Visdomsord  som  Eksempler 
og  paaviste  derefter  disse  Visdomsords  Gyldighed  i  vor  Tids- 
alder. 

Ældste  Denmark  C.  Jensen  fra  Idaho  brugte  som  sin  Tekst 
Profeten  Almas  Ord  i  Alma  34:  33 — 35.  Han  talte  om  Nød- 
vendigheden af  Omvendelse  i  dette  Liv,  og  sagde  at  Tiden  nu 
var  inde  til  at  styrke  vor  Tro  paa  Gud  og  overvinde  vore 
kødelige  Fristelser,  eftersom  vor  Overgang  til  Paradiset  ikke 
vil  forandre  vore  Hjerter,  men  at  vi  ^il  være  underkastet  den 
samme  Aand,  som  vi  underkastede  os  i  dette  Liv. 

Ældste  Delmar  Layton,  tidligere  Biskop  fra  Arizona,  var 
sidste  Taler.  Han  dvælede  meget  ved,  hvad  der  \ilde  ske  efter 
Krigen,  og  hvordan  vore  nuværende  Erfaringer  i  Hæren  vilde 
faa  Indflydelse  paa  vort  fremtidige  Liv.  Han  spurgte  os,  hvad 
vi  gjorde  nu  for  at  forberede  os  til  de  Prøvelsens  Tider,  som 
ligger  foran  os.  Han  sammenlignede  den  moralske  Standard  i 
Hæren  med  vor  egen  og  raadede  os  til  at  kultivere  saadanne 
P^genskaber  som  Flid,  Sindets  Ligevægt  og  Respekt  for  Ejen- 
dom. Han  raadede  os  til  at  arbejde  haardt  for  vore  Opgaver 
og  yde  fuld  Valuta  for  den  Betaling,  vi  modtog.  Han  bad  os 
om  at  tilegne  os  gode  Vaner  i  Tjenesten,  saa  vort  Liv  kunde 
beriges  gennem  denne  Erfaring,  saa  at  vi  kunde  have  noget  af 

Værdi  at  tage  med  os  ind  i  vort  Liv,  naar  vi  vender  hjem.  Alle 
Talerne  bar  Vidnesbyrd  om  Sandheden  af  Evangeliet. 

Et  Musikstykke  blev  spillet  af  Clifford  Langstaff  fra  Pasa- 
dena paa  Harmonika.  Sangen  blev  ledet  af  Ældste  John  Owen 
fra  Salt  Lake  City.  Vor  Afslutningssang:  ,.0,  du  Zion  i  Vest" 
gav  os  alle  en  Del  Hjemve.  Ældste  Wallace  Catrell  fra  Salt 
Lake  City  sluttede  med  Taksigelse. 

Konferencen  var  en  aandelig  Fest,  og  vi  følte  stærkt  Her- 
rens Aands  Tilstedeværelse.  Mange  gamle  Bekendtskaber  blev 
fornyet,  og  vi  skiltes  med  Følelsen  af,  at  vi  havde  faaet  rige- 
lig Betaling  for  vore  Anstrengelser  og  bar  i  vore  Hjerter  for- 
nyede Beslutninger  om  at  efterleve  Evangeliet  efter  bedste 
E\Tie.  Hvis  Forældrene  til  disse  fine  Mjend  eller  andre  af  deres 
kære  Paarørende  kunde  have  været  til  Stede,  saa  er  jeg  sik- 
ker paa.  at  deres  Øjne  vilde  have  været  fyldt  til  Taarer  og 
deres  Hjerter  have  svulmet  af  Stolthed  og  Taknemmelighed 
for  den  Maade,  deres  Sønner  efterlever  Evangeliet  paa. 

En  tidlig  Opdragelse,  et  harmonisk  Hjems  Indflydelse  og 
kærlige  Forældres  Omsorg  vil  i  Sandhed  lede  et  Menneske 
gennem  hele  Livet.  Vi  har  i  Hæren  et  Udtryk,  der  hedder: 
Giv  Agt!  Det  betyder,  at  den  ansvarlige  Officer  skal  følges, 
til  hans  Opgave  er  fuldført.  Et  „Giv  Agt"  af  Forældre  med 
Hensyn  til  deres  Børn  er  den  største  Sikkerhed  for,  at  de  vil 
vokse  op  tapre  i  Troen.  Det  er  med  en  Følelse  af  Sorg,  vi 
møder  enkelte  Mænd  i  Tjenesten,  som  har  glemt  deres  Barne- 
lærdom og  har  tilegnet  sig  Menneskers  Ugudelighed.  Som 
sædvanlig  er  dette  Mænd,  som  ingen  Fremgang  har  haft  i 
Præstedømmet  i  deres  Ungdom.  Mange  af  dem  føler  sig  oven- 
paa  og  siger,  at  de  ikke  har  Tid  til  den  Slags  Ting.  Et  eller 
andet  Sted  langs  Vejkanten  gik  disse  Sjæle  tabt.  Maaske  havde 
en  Fader  for  travlt  til  at  „give  Agt"  for  sin  Søn,  eller  et  Præ- 
stedomskvorum  eller  en  Søndagsskolelærer  ikke  lagt  Vægt 
nok  paa  sit  Arbejde.  Maaske  er  vi  alle  en  Del  skyldige,  men 
jeg  er  sikker  paa,  at  disse  Sjæle  er  af  stor  Værdi  i  Guds  Øjne, 
(Jg  at  Menneskers  største  Ansvar  bestaar  i  at  opdrage  de  Børn, 
som  Gud  har  givet  dem  i  deres  Varetægt  her  i  denne  dødelige 
Tilstand. 

(The  Church  News,  Marts  19^5). 

Tilstanden  i  Milleniet 

-  af  Ældste  Joseph  Fielding  Smith. 


Naar  Kristus  kommer,  vil  de  Hellige,  som  er  paa  Jorden, 
blive  levendegjort  og  optaget  for  at  møde  ham.  Dette  betyder 
ikke,  at  de,  som  lever  i  Dødelighed,  paa  den  Tid  vil  blive  for- 
andret og  gennemgaa  Opstandelsen,  for  dødelige  maa  forblive 
paa  Joij^en  til  efter  de  tusinde  Aar.  En  Forandring  vil  dog 
komme  over  alle,  som  er  paa  Jorden,  de  vil  blive  levendegjort, 
saa  de  ikke  bliver  iinderlagt  Døden,  før  de  er  gamle.  Menne- 
skene skal  dø,  naar  de  er  hundrede  Aar  gamle,  og  Forandrin- 
gen skal  blive  pludselig  til  en  udødelig  Tilstand.  Der  vil  ikke 
blive  anlagt  Grave  i  disse  tusind  Aar,  og  Satan  skal  ikke  have 
Magt  til  at  friste  noget  Menneske.  Børn  vil  vokse  op  i  Retfær- 
dighed, uden  den  Synd  og  Fristelse,  som  der  i  Dag  hersker  i 
Verden.  Selv  Dyreriget  skal  erfare  den  store  Forandring,  for 
Fjendskabet  mellem  Dyrene  skal  ophøre,  og  „ingen  skal  gøre 
noget  ondt,  og  ingen  fordærve  noget  paa  hele  mit  hellige  Bjerg; 
thi  Jorden  er  fuld  af  Herrens  Budskab,  som  Vandet,  der  dæk- 
ker Havets  Bund."  (Esaj.  11:  9). 

For  at  forklare  denne  herlige  Dag  har  Herren  givet  os  føl- 
gende: „Og  salig  er  den,  som  lever  og  har  bevaret  Troen,  naar 
Herren  kommer,  dog  er  det  ham  beskikket  at  dø,  naar  han  har 
opnaaet  et  Menneskes  Alder:  og  Børn  skal  vokse,  til  de  bliver 
gamle,  og  gamle  Mennesker  skal  dø,  dog  skal  de  ikke  slumre 
i  Støvet;  men  de  skal  forandres  i  et  Øjeblik.  Og  derfor  prædi- 
kede Apostlene  for  Verden  om  de  dødes  Opstandelse."  (P.  B. 
63:  50—52). 

„Og  paa  den  Dag  skal  Satan  ikke  have  Magt  til  at  friste  noget 
Menneske.  Og  der  skal  ingen  Sorg  være:  thi  der  er  ingen  Død. 
Paa  den  Dag  skal  et  Barn  ikke  dø,  før  det  bliver  gammelt^ 
og  dets  Levetid  bliver  som  et  Træs  Alder.  Og  naar  det  dør, 
skal  det  ikke  hensove  (det  vil  sige  i  Jorden)  men  blive  for- 
andret i  et  Øjeblik  og  drages  op  fra  Jorden,  og  dets  Hvile  skal 
være  herlig."   (P.  B.  101:  28—31). 

Esajas  siger  ogsaa,  at  Menneskets  Alder  eller  Træets  Alder 
er  et  hundrede  Aar  og  tilføjer  sit  Vidnesbyrd: 

„Der  skal  ikke  mere  derfra  komme  et  Diebarn,  som  lever 
nogle   Dage   eller   en    gamauel,   som    ikke   fylder   sine   Dages 

Sluttes  Side  143. 

En  Indianerdrengs  Eksempel 

af  Ældste  Richard  P.  Evans.  


Der  kan  læres  mange  værdifulde  Ting  af  Indianeren,  hvis 
man  er  opmærksom.  Ved  længere  Samkvem  med  ham  opdager 
man,  at  han  er  en  meget  intelligent  Person  med  en  dyb  Kon- 
centrationsevne. Skønt  han  kan  se  meget  almindelig  ud,  inde- 
holder han  mange  Visdomsord,  som  kan  passe  paa  os  alle. 
Pølgende  lille  Historie  er  et  Eksempel: 

Sluttes  Side  144. 

Maal;  thi  en  ung  Mand  skal  den  være,  som  dør  hundrede  Aar 
gammel,  og  hundrede  Aar  gammel  skal  den  Synder  blive,  som 
forbandes."  (Esaj.  6-5:  20). 

,,Paa  den  Dag,  da  Kristus  kommer,  skal  de  retfærdige,  som 
har  sovet  i  deres  Grave,  komme  frem  og  optages  for  at  møde 
ham  midt  i  Himlens  Pille,  hvis  de  'har  holdt  Herrens  Bud.  for 
de  er  Kristi  Førstegrøde,  de.  som  skal  nedstige  med  ham  først 
og  de,  som  er  paa  Jorden  og  i  deres  Grave,  som  først  blev 
optaget  for  at  møde  ham.  Og  alt  dette  ved  Lyden  af  Guds 
Engels  Basun."  (P.  B.  88:  98). 

De,  som  saaledes  bliver  velsignet,  er  de,  som  har  holdt 
lEvangeliets  Pagter.  Det  er  deres  Privilegium  at  møde  Kristus 
ved  hans  Komme  i  Himlens  Skyer. 

Da  vil  Lignelsen  om  de  ti  Jomfruer  blive  opfyldt,  og  mange 
af  Kirkens  Medlemmer,  som  ikke  har  holdt  Lovven,  skal  findes 
uværdige  paa  den  Dag.  Efter  den  første  Engels  Basun  skal 
•en  anden  Basun  lyde,  og  da  kommer  deres  Forløsning.  Iwilket 
er  Kristi  ved  hans  Tilkommeise,  der  har  taget  Del  i  det  Fæng- 
sel, som  er  beredt  for  dem,  at  de  kan  annamme  Evangeliet  og 
blive  dømt  ligesom  Mennesker  i  Kødet.  Disse  vil  være  de,  der 
ikke  er  saa  værdige,  at  de  vil  blive  oprykket  for  at  møde  ham. 
Da  skal  en  tredie  Basun  lyde,  og  den  skal  kalde  de  Menne- 
skers Aander,  som  skal  dømmes  og  blive  fundet  under  For- 
dømmelse. Disse  modtager  ikke  Opstandelsen,  heller  ikke  lever 
de  igen,  før  de  tusind  Aar  er  omme.  Og  saaledes  skal  Kristi 
Regering  indføres  paa  Jorden  for  et  Tusindaar,  da  Ugudelig- 
hed skal  være  bandlyst  fra  Jorden. 

..Paa  det  store  Navajo  Keservat  var  Sensommerens  store 
Ni-Dages  Ceremoni  netop  afsluttet.  Det  var  det  berømte  .,Yea- 
bi'tehy"  —  et  Ritual,  som  blev  'brugt  for  at  helbrede  de  syge, 
ledsaget  af  stor  Pomp  og  Pragt.  Berømte  Medicinmænd  var 
kommet  fra  alle  Kanter  for  at  h3æli)e  til  med  at  frembære 
Sangbønner  og  salve  de  syge  med  forskellige  Urtesammensæt- 
ninger idet  de  henvendte  sig  til  en  højere  Person,  meget  lig 
den,  Bibelen   beretter  om. 

Nu  var  den  aabne  Prærie  ode.  De  Hundi-eder  af  Vogne  og 
Køretøjer  var  kørt  hjem  igen.  Kun  een  af  de  kendte  Medicin- 
mænd var-  tilbage.  Hans  Hjem  laa  langt  borte,  og  Forberedel- 
serne til  Rejsen  havde  forsinket  ham  lidt.  Da  han  forlod 
Tømmerhytten  og  gennem  Sandet  gik  hen  til  Hesten,  som  stod 
og  ventede  paa  ham,  steg  i  Sadelen  og  red  mod  Fjældene  i 
Ves't,  forlod  en  rank  og  kraftig  Dreng  i  ti-tolv  Aars  Alderen 
sin  græssende  Hjord  og  gik  hen  til  Indgangen  af  den  tomme 
Hytte.  Hans  skarpe  Øjne  opdagede  Aftrykket  af  Medicinman- 
dens Mokasiner  i  Sandet.  Roligt,  velovervejet  fulgte  han  nøj- 
agtigt den  gamle  Mands  Spor.  Denne  mærkelige  Handling  fik 
mig  til  at  spørge:  ..Hvorfor  gør  du  det.  min  Dreng?"'  Drengen 
standsede,  saa  op  med  et  Smil  og  evarede  paa  sit  smukke, 
bløde  Sprog:  „Jeg  gaar  i  en  stor  Mands  Fodspor,  en,  som  gør 
meget  godt,  saa  mit  Liv  i  min  Manddom  kan  blive  et  Liv  i 
Storhed,  Tapperhed  og  Styrke." 

Hvilket  Eksempel  til  værdig  Efterfølgelse!  Aldrig  i  Verdens 
Historie  siden  Kristus  var  paa  Jorden,  har  Vejen  været  saa 
klarlagt  til  at  kunne  lede  os  gennem  Verdens  Larm  og  Kaos 
til  Sikkerhed  og  Lykike,  som  den  er  nu  i  denne  Tidsalder.  Vor 
Pligt  er  tydeligt  vist  os  —  —  følge  Sporene  og  vandre  paa 
den  rette  Sti  hver  Dag,  saa  vore  Medmenneskei'  kan  følge  os. 
Sidste  Dages  Hellige  siger  til  Verden:  ,.I  sin  store  Godhed  og 
Visdom  banede  Gud  for  hundrede  Aar  siden  Vejen  hjem.  Vil 
du  vandre  den  med  os?" 

Det  havde  været  et  godt  Møde.  De  tilstedeværende  flokkedes 
omkring  for  at  hilse  paa  de  besøgende.  En  graahaaret  og  ven- 
ligt udseende  Søster  stod  stille  og  ventede  „Har  De  tilhørt  Kir- 
ken længe,  Søster?"  ,.Aa,  ja,  men — ',  hun  tøvede,  „jeg  blev 
døbt  i  1903."  „Det  er  lang  Tid  siden."  „Men  ser  De  — "  hun 
tøvede  igen  og  tilføjede  derefter,  „jeg  vilde  gerne  fortælle  Dem 
min  Historie."  Her  er  den,  som  hun  fortalte  den: 

.,Jeg  ønskede  Sandhed,  jeg  ønskede  den  sande  Religion;  jeg 
vilde  gerne  slutte  mig  til  Kristi  sande  Kirke.  Jeg  studerede 
Bibelen,  men  kunde  ingen  Kirke  finde,  der  harmonerede  med 
Lærdommene  i  den  hellige  Skrift.  Saa  jeg  sluttede  mig  ikke  til 
nogen  Kirke.  En  Dag  kom  der  en  ung  Mand  til  min  Dør  og  gav 
mig  et  Skrift,  der  fortalte  om  Genoprettelsen  i  disse  Dage  af 
Jesu  Kristi  Kirke  i  sin  oprindelige  Renhed  og  Skikkelse.  Jeg 
læste  Skriftet  og  lik  andre.  Jeg  havde  til  sidst  fundet  Sand- 
heden. Min  Overbevisning  var  næsten  øjeblikkelig.  Hele  mit 
Liv  havde  jeg  forberedt  mig  til  dette  Budskab,  som  den  unge 
„Mormonældste"  bragte.  Jeg  blev  døbt,  og  Aandens  Varme 
fyldte  baade  Sjæl  og  Legeme.  Som  jeg  levede  med  i  Kirkens 
Liv  og  lærte  mere  angaaende  Evangeliet,  brændte  Vidnes- 
byrdet om  dets  Sandhed  mere  klart  i  mig.  Siden  min  Daabsdag 
har  jeg  aldrig  tvivlet  paa  Kirkens  guddommelige  Sandheder. 
Det  er  et  fuldkomment  System.  Men,  efterhaanden  som  jeg  kom 
sammen  med  Ældsterne  og  Medlemmerne,  opdagede  jeg  snart, 
at  disse  ikke  var  fuldkomne.  Det  undrede  mig,  at  Sandheden  ikke 
frembragte  et  fejlfrit  Folk.  Den  onde  drog  Fordel  af  mit  kri- 
tiske Synspunkt,  saa  jeg  kunde  se  Svagheder  ved  Lederne  o-g 
hos  mine  Brødre  og  Søstre.  Jeg  blev  en,  der  fandt  Fejl  ved 
andre.  Til  sidst  kunde  jeg  kun  finde  godt  ved  Evangeliet  og 
iutet  i  mit  Medlemsskab  i  Kirken.  Vil  De  tro  det!  Den  fejl- 
findende Aand  blev  saa  fremtrædende  i  mig,  at  jeg  udskilte  mig 
fra  Kirken.  I  tolv  lange  Aar  havde  jeg  intet  med  Kirken  eller 
dens  Medlemmer  at  gøre  og  udførte  ingen  af  mine  Pligter  som 
Medlem.  Det  var  lange,  lange  Aar  —  aah  saa  lange!  Jeg  vidste 

hele  Tiden,  at  Evangeliet  var  sandt,  og  jeg  hungrede  efter  de 
Velsignelser,  et  aktivt  Medlemsskab  i  Kirken  bringer.  Da  gik 
jeg  i  Rette  med  mig  selv.  En  Dag  kom  jeg  tilbage  til  Kirken, 
ydmyget;  og  siden  har  jeg  trofast  udført  det  Arbejde,  der  er 
blevet  forlangt  af  mig.  og  som  jeg  søger  efter  del  gode  i  Med- 
lemmerne af  Grenen,  som  jeg  tilhører,  har  jeg  fundet,  at  mine 
Brødre  og  Søstre  er  de  vidunderligste  Mennesker.  Jeg  kan  ikke 
længere  se  deres  Fejl.  og  hvor  har  alt  forandret  sig  for  mig!  Det 
er  nu  tolv  Aar  siden  jeg  kom  tilbage  —  de  lykkeligste  tolv  Aar 
i  mit  Liv.  Og  hvis  De  ikke  ved  det.  kan  jeg  fortælle  Dem,  at  de 
Mennesker,  De  har  hilst  paa  i  Aften,  er  de  bedste  Mennesker  i 
Verden.  Jeg  vilde  ønske,  at  jeg  kunde  blive  lige  saa  god,  som 
de  er.  Men  naar  jeg  bliver  spurgt,  hvorlænge  jeg  har  staaet  i 
Kirken,  kommer  de  tolv  mørke  Aar.  hvor  jeg  var  adskilt  fra 
Kirken,  frem  i  min  Erindring,  og  jeg  løver  med  at  svare.  Og, 
Broder,  vær  saa  venlig  at  fortælle  Medlemmerne,  hvor  de  kom- 
mer hen,  ikke  at  se  efter  andres  Svagheder,  men  søge  efter 
deres  Dyder.  At  finde  Fejl  bringer  kun  dybe  Sorger;  det  er 
Djævelens  egen  Maade  at  odelægge  Sjælefreden  paa.  Den 
højeste  Lykke  gives  os,  naar  vi  ser  efter  det  gode.  og  det  tvin- 
ger det  onde  fra  vore  Hjerter.  Bed  dem  om  ikke  at  finde  Fejl." 
Som  denne  gode  Kvinde  lykkelig't  blandede  sig  med  Forsam- 
lingen, opstod  den  Tanke:  ..Hvilken  udmærket  Prædiken"! 


Besøg  til  Søndagsskolerne  i  Danmark. 

Søndagsskolens  Hovedbestyrelse  havde  i  Juli  Maaned  Anled^ 
ning  til  at  besøge  samtlige  Skoler  i  Landet  ved  Broder  N.  P, 
Arendtsen,  2.  Raadgiver  i  Hovedbestyrelsen.  Broder  Arendtsen 
besøgte  ogsaa  Randers  og  Silkeborg,  hvis  Søndagsskoler  des- 
værre er  lukkede  paa  Grund  af  Lokalemangel.  Vi  haaber  dog, 
at  dette  er  rent  midlertidigt,  og  at  vi  atter  kan  aabne  disse 
Skoler  under  gode  Forhold. 

Broder  Arendtsen  glædede  sig  over  de  gode  Tilstande,  der 
herskede  i  Søndagsskolerne.  Han  havde  desuden  Lejlighed  til 
at  drøfte  aktuelle  Problemer  med  samtlige  Bestyrelser.  Vi  haa- 
ber og  tror,  at  Besøget  har  været  til  Glæde  for  jer  derude, 
ligesom   det   har  været  for  os.  Vort  Maal  har  altid  været  og 

vil  altid  være  et  inderligt  Samarbejde  med  alle  til  Fordel  for 
Søndagsskolernes  Trivsel  i  Danmark. 

Vi  opmuntrer  alle  til  at  hjælpe  os,  særlig  Søndagsskolernes 
Bestyrelser,  og  I  kan  hjælpe  os  med  Forslag  og  uselvisk  Kritik. 

Carlos  E.  Andersen. 


LANDET   RUNDT. 


Vejle:  Den  19.  September 
fylder  Johannes  Sørensen  85 
Aar.  Vi  ønsker  vor  aldersstegne 
Broder  hjertelig  til  Lykke  og 
nedbeder  Guds  rigeste  Velsign- 
elser over  ham  i  hans  Livsaf- 
ten. 

København:  Ved  en  beklagelig 
Fejltagelse  er  Søster  Betty  Sø- 
rensens 75  Aars  Fødselsdag  d. 
24.  Maj  ikke  blevet  omtalt.  Vi 
undskylder  Forglemmelsen  og 
benytter  Lejligheden  til  at  øn- 
ske Søster  Sørensen  hjertelig 
til  Lykke. 

København :  Søster  Selma  Har- 
boe fejrer  den  16.  September 
sin  75  Aars  Fødselsdag.  Vi  øn- 
sker Fødselsdagsbarnet  hjertelig 
til  Lykke. 

Aalborg:  Den  21.  September 
fylder  Søster  Johanne  Bendtsen 
60  Aar.  Vi  ønsker  hjertelig  til 
Lykke  paa  Højtidsdagen, 

Hjørring:  Søndag  d.  12.  Au- 


gust havde  Grenen  den  store 
Glæde  at  have  Besøg  af  Aal- 
borg Sangkor,  som  sang  flere 
udmærkede  Sange.  Ældsterne 
Jens  Olsen,  Emil  Sandberg  og 
Henry  Løjborg  talte. 

Hjørring  Søskende  udviste 
stor  Gæstfrihed  overfor  de  til- 
rejsende. Aalborg  takker  for  al 
Venlighed. 

Aarhus :  Ældste  Ernst  N.  Jen- 
sen fejrer  den  7.  September  sin 
70.  Aars  Fødselsdag.  Broder 
Jensen  er  ivrig  for  at  bære  Vid- 
nesbyrd om  Evangeliets  Gud- 
dommelighed, blev  Medlem  af 
Kirken  16.  Februar  1899  og 
har  altid  været  og  er  aktiv  i 
Kirkens  Arbejde,  har  bl.  a.  væ- 
ret Forstander  for  Aarhus  Gren. 
Vi  ønsker  ham  gennem  Stjer- 
nen hjertelig  til  Lykke.    F.T. 

Odense:  Ældste  Anders  Peter 
Andersen,  Palleshave,  fejrede 
den  30.  August  sin  70  Aars 
Fødselsdag. 

NADVERVERS 
Vi  alle  nu  kan  sjunge 
med  Hjerte  og  med  Tunge. 
Thi  Jesus  vor  Forløser  stor 
har  dækket  her  sit   Nadverbord. 

KORLEKTIER 

1.  Søndag.  For  Børn  under  10  Aar 

4.  Trosartikel.  Vi  tror,  at  Evangeliets  første  Principper  og 
Ordinancer  er:  1)  Tro  paa  den  Herre  Jesus  Kristus.  2)  Om- 
vendelse. 3)  Daab  ved  Begravelse  i  Vandet  til  Syndernes  For- 
ladelse.   4)  Haandspaalæggelse  for  den  Helligaands  Gave. 

2.  Søndag.  For  Børn  over  10  Aar 

Samuels  Bog.  10.  Kap.  1.  Vers.  Og  Samuel  tog  en  Olie- 
krukke og  udgød  den  over  hans  Hoved,  og  kan  kyssede  ham 
og  sagde:  Er  det  ikke  saa,  at  Herren  har  salvet  dig  til  Fyrste 
over  sin   Arv? 

3.  Søndag.  Junior  Klassen 

Pagtens  Bog.  1.  Kap.  4.  Vers.  Og  en  Advarsels  Røst  skal 
lyde  til  alle  Folk  ved  mine  Disciples  Mund,  som  jeg  har  ud- 
valgt i  disse  sidste  Dage. 

4.  Søndag.  Senior  Klassen 

Mathæus  7.  Kap.  11.  Vers.  Dersom  da  I  som  er  onde,  veed 
at  give  eders  Børn  gode  Gaver,  hvor  meget  mere  skal  da 
eders  Fader  i  Himmelen  give  dem  gode  Gaver,  som  beder  ham! 


SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

